open-index/open-wikipedia-markdown huggingface dataset:
Κάτω Πεδινά Ιωαννίνων

Τα **Κάτω Πεδινά** είναι ένα από τα χωριά του Δυτικού Ζαγορίου που βρίσκεται στο νομό Ιωαννίνων στην Ήπειρο. Το χωριό συμπεριλαμβάνεται στα Ζαγοροχώρια και ειδικότερα στο κεντρικό Ζαγόρι

## Γεωγραφικά - ιστορικά στοιχεία
Τα Κάτω πεδινά είναι χτισμένα αμφιθεατρικά στη δυτική πλευρά οροπεδίου σε υψόμετρο 940 μέτρων από το επίπεδο της θάλασσας, ανάμεσα στα βουνά Μιτσικέλι και Στούρο, στην ανήλια πλαγιά του πρώτου που έχει την ονομασία "Μπαφαράχη" και με θέα την κορυφογραμμή του δευτέρου. Απέχουν 32 χλμ. βορειοδυτικά των Ιωαννίνων και 38 χλμ. νοτιοδυτικά της Κόνιτσας.

Στις θέσεις «Γκορτζιά» και «Λακκιά Σπανού» του οροπεδίου, έχουν βρεθεί αρχαίοι τάφοι με κτερίσματα, ορισμένοι από τους οποίους ανάγονται στα τέλη της 2ης χιλιετίας π.Χ. Ευρήματα των ανασκαφών φυλάσσονται στο Αρχαιολογικό Μουσείο Ιωαννίνων. Σαν οικισμός τα Κάτω Πεδινά είναι γνωστά από τη Βυζαντινή Εποχή (η παλαιότερη γραπτή αναφορά του ονόματος βρίσκεται στο χρυσόβουλο του Ανδρονίκου Β' Παλαιολόγου, του 1321 μαζί με τα χωριά Πάπιγκο, Ελαφότοπο και Άνω Πεδινά) αποτελώντας ένα από τα παλαιότερα χωριά του Ζαγορίου.

Ο οικισμός γνώρισε μεγάλη ανάπτυξη μετά τον 16ο αιώνα μετά τη συνοίκηση σε αυτόν κατοίκων γειτονικών χωριών, τα οποία εγκαταλείφθηκαν για διάφορους λόγους από τους κατοίκους τους. Η ανάπτυξη αυτή καθίσταται εμφανής με την ανέγερση σημαντικών ναών μέσα και κοντά στο χωριό με σπουδαιότερους, το ναό των Ταξιαρχών, ο οποίος ανεγέρθηκε στα 1611/12 ή 1612/13 και φέρει τοιχογραφίες του 1749, φιλοτεχνημένες από τον Αναστάσιο τον Καπεσοβίτη και από το 1972 έχει κηρυχθεί ιστορικό διατηρητέο μνημείο. Σημαντικός είναι και ο ναός του Αγίου Αθανασίου, ο οποίος είναι τρίκλιτη βασιλική με τρούλο, αποτελεί τον ενοριακό ναό του οικισμού και κτίσθηκε στα 1702 και το ναό του Αγίου Νικολάου στην είσοδο του χωριού με τοιχογραφίες των μέσων του 18ου αιώνα.

Ιδιαίτερη είναι η αρχιτεκτονική φυσιογνωμία του χωριού, καθώς σώζονται αρκετά πετρόκτιστα αρχοντικά από το 18ο αιώνα, επίσης κτίσματα κατασκευασμένα με την τεχνική της ξερολιθιάς και χώροι παραδοσιακής αγροτικής παραγωγής, όπως καλύβες και αλώνια, ενώ στον κάμπο που εκτείνεται μπροστά από το χωριό βρίσκονται έξι πέτρινα πηγάδια.

## Ονομασία - Διοικητικά
Η παλαιότερη ονομασία των Κάτω Πεδινών ήταν «Κάτω Σουδενά», όνομα το οποίο προέρχεται από σλαβική ρίζα που πιθανώς σημαίνει «κρύος τόπος» και αναφέρεται ακόμα από τους ζαγορίσιους. Το 1928 μετονομάστηκε σε Κάτω Κάμπος και το 1929 σε Κάτω Πεδινά. Σύμφωνα με το πρόγραμμα ''Καλλικράτης'' αποτελεί  την τοπική κοινότητα Κάτω Πεδινών που ανήκει στη δημοτική ενότητα Κεντρικού Ζαγορίου του Δήμου Ζαγορίου. Παλαιότερα αποτελούσε Δημοτικό Διαμέρισμα του Δήμου Κεντρικού Ζαγορίου.

## Δημογραφική εξέλιξη
Η δημογραφική εξέλιξη του οικισμού στον 21ο αιώνα είναι η εξής:

## Παραπομπές


## Βιβλιογραφία
* Κώστας Παπαγιαννόπουλος-Ελένη Σιμώνη (επιμέλεια), *Οι ρίζες των Σουδενιωτών. Τοπική Ιστορία και Αρχαιολογία των μετακινήσεων*, έκδοση: Σύλλογος Σουδενιωτών Πατρών και Περιχώρων, Λουσικά Αχαΐας 2017. ISBN 978-618-83349-0-8.

Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Κεντρικού Ζαγορίου
Κατηγορία:Δήμος Ζαγορίου
Συντελεστής

Στα μαθηματικά, **συντελεστής** ονομάζεται ένας αριθμός, πραγματικός ή μιγαδικός, που πολλαπλασιάζεται με κάποια άλλη μαθηματική έκφραση που περιέχει μεταβλητές. Για παράδειγμα στις παρακάτω μαθηματικές εκφράσεις, στις οποίες το x είναι μεταβλητή, τα a και b είναι συντελεστές του πολλαπλασιαστικού όρου που συνοδεύουν:
:a\cdot x^2+b\cdot x,
:a\cdot \sin (x) + b\cdot \cos (x),
:a\cdot e^x + b\cdot e^{-x}.
Δηλαδή, στην πρώτη έκφραση, το a είναι συντελεστής του όρου x^2 και το b του x, στη δεύτερη το a είναι συντελεστής του sin(x) και το b του cos(x), ενώ στην τελευταία έκφραση το a είναι συντελεστής του ex και το b του e-x.

## Δείτε επίσης
* Πολυώνυμο

## Παραπομπές


Κατηγορία:Πολυώνυμα
Κατηγορία:Μαθηματική ορολογία
Κατηγορία:Άλγεβρα
Κατηγορία:Αριθμοί
Κατηγορία:Μεταβλητές
Σύντηξη

Με τον όρο **σύντηξη** χαρακτηρίζεται η τήξη διαφόρων ουσιών που βρίσκονται σε ανάμειξη. Στην Χημεία η σύντηξη αποβλέπει στην εκτέλεση αντιδράσεων μεταξύ των συντηκομένων ουσιών και στη παραγωγή ευδιάλυτου στο ύδωρ, ή άλλου ανόργανου, διαλύτη τήγματος. 
*Στη μεταλλουργία με τη μέθοδο της σύντηξης επιτυγχάνεται η παρασκευή διαφόρων κραμάτων.

## Δείτε επίσης

*Σύντηξη (βιολογία)
*Αλκαλική σύντηξη
*Πυρηνική σύντηξη

Κατηγορία:Φυσικοχημεία
Κατηγορία:Μίγματα
Κατηγορία:Διαλύματα
Πατριάρχης Ησαΐας

Ο **Ησαΐας** διετέλεσε Πατριάρχης Κωνσταντινουπόλεως κατά τα έτη 1323-1333. 

## Βιογραφικά στοιχεία
Καταγόταν από την Ήπειρο και μόναζε στο Άγιο Όρος. Βρέθηκε στην Κωνσταντινούπολη επί Αυτοκράτορα Ανδρονίκου Β΄ Παλαιολόγου, την εποχή που ο πατριαρχικός θρόνος χήρευε πάνω από δύο έτη, από τον θάνατο δηλαδή του Γερασίμου Α΄ στις 19 Απριλίου 1321. Κατόπιν επιθυμίας του Αυτοκράτορα εξελέγη Πατριάρχης και ενθρονίστηκε στις 11 Νοεμβρίου 1323, παρότι ήταν σε ηλικία περίπου εβδομήντα ετών και τόσο χαμηλής μόρφωσης, που λέγεται ότι δυσκολευόταν και να υπογράψει. Επίσης, δεν είχε καν χειροτονηθεί ιερέας και φαίνεται ότι ο Αυτοκράτορας τον επέλεξε επειδή τον θεωρούσε διαχειρίσιμο.

Αναμείχθηκε στις πολιτικές διενέξεις, με συνέπεια ο Ανδρόνικος Β΄ να τον φυλακίσει το 1327, κατ'άλλους στη Μαγναύρα, κατ'άλλους στη Μονή Μαγγάνων, επειδή αρνήθηκε να αφορίσει τον εγγονό του, Ανδρόνικο Γ΄. Όταν, την επόμενη χρονιά, ο Ανδρόνικος Γ΄ πήρε τον έλεγχο της Κωνσταντινούπολης και ανάγκασε τον παππού του να παραιτηθεί, επανέφερε τον Ησαΐα πανηγυρικά στον πατριαρχικό θρόνο, με τη συνοδεία μουσικών και κωμικών.

Το 1328 ο Ησαΐας χειροτόνησε Μητροπολίτη Κιέβου και πάσης Ρωσίας τον Θεόγνωστο. Επί πατριαρχίας του διεξήχθησαν συνεννοήσεις για την ένωση της Αρμενικής με την Ορθόδοξη Εκκλησία. Το 1330 ή 1331 έστειλε επιστολή στον βασιλιά Λέοντα Ε΄ της Αρμενίας και στον Αρμένιο Πατριάρχη, με τις οποίες ζητούσε την αναγνώριση της Δ΄ Οικουμενικής Συνόδου. Οι προσπάθειες αυτές όμως δεν καρποφόρησαν. Το έτος 1332 τον Πατριάρχη Ησαΐα επισκέφθηκε ο Πάπας Ιωάννης ΚΒ΄, προκειμένου να διεξαγάγει συνομιλίες για την Ένωση των Εκκλησιών, επίσης χωρίς αποτέλεσμα.

Ο Ησαΐας πέθανε στα τέλη του 1333 (κατ'άλλες πηγές στις 13  Μαΐου 1332) και ετάφη στη Μονή Μεγίστης Λαύρας του Αγίου Όρους. Σώζονται πολλές συνοδικές αποφάσεις και επιστολές της Πατριαρχίας του.

## Υποσημειώσεις και παραπομπές
### Υποσημειώσεις

### Παραπομπές


## Πηγές
* 
* 
* 
* 
* 
* 
* 
* 

Ησαΐας
Κατηγορία:Βυζαντινοί του 14ου αιώνα
Κατηγορία:Επίσκοποι του 14ου αιώνα
Μενέλαος (αποσαφήνιση)

Με το ελληνικό όνομα **Μενέλαος** είναι γνωστά τα ακόλουθα μυθολογικά και αρχαία πρόσωπα:

* Μενέλαος ο μυθικός βασιλιάς της Σπάρτης, σύζυγος της Ωραίας Ελένης
* Μενέλαος του Αμύντα, γιος του Μακεδόνα βασιλιά Αμύντα Γ΄, θείος του Μ. Αλεξάνδρου.
* Μενέλαος του Λάγου, αδελφός του Πτολεμαίου Α΄ του Σωτήρα.
* Μενέλαος ο γλύπτης που έζησε στη Ρώμη.
* Μενέλαος ο Αλεξανδρεύς μαθηματικός από την Αλεξάνδρεια.

Κατηγορία:Αποσαφηνίσεις ονομάτων
Λαοδίκεια η κατά Λίβανον

Η **Λαοδίκεια η κατά Λίβανον** ή **προς Λιβάνου** () ήταν αρχαία οχυρή πόλη του Λιβάνου, φρούριο των Χετταίων κτισμένο στη νότια όχθη της λίμνης Χομς στην Κοίλη Συρία. Αναφέρεται και ως **Κάδης η επί του Ορόντου**. Η πόλη άκμασε κατά την ελληνιστική εποχή. Σήμερα τα ερείπιά της βρίσκονται περίπου 25 χιλιόμετρα νοτιοδυτικά από την πόλη Χομς της Συρίας.

Σε λατινικά κείμενα η πόλη αυτή αναφέρεται μερικές φορές και ως *Cabrosa, Scabrosa*, ή και *Cabiosa Laodiceia* (από τον Πτολεμαίο). Μνημονεύεται από τον Στράβωνα (XVI, σ. 755) ως η αρχή της πεδιάδας του Μαρσύα, η οποία απλωνόταν κατά μήκος της δυτικής όχθης του ποταμού ''Ορόντη'', κοντά στην πηγή του. Ο Πτολεμαίος δίνει το όνομά της σε μία επαρχία, τη **Λαοδικηνή**, στην οποία αναφέρει ότι ανήκουν δύο άλλες μικρές πόλεις, ο Παράδεισος και η Ιαβμούδα (Jabruda). Αναφορά στη Λαοδίκεια αυτή υπάρχει και στον Πλίνιο (v. 23).

Η πόλη είναι ακόμα έδρα επισκοπής της Ρωμαιοκαθολικής Εκκλησίας (). Σημερινός επίσκοπος είναι ο Πωλ Μπασίμ.

## Παραπομπές


## Πηγές
* Smith, William: *Dictionary of Greek and Roman Geography*, εκδ. John Murray, Λονδίνο 1854-1857

Κατηγορία:Αρχαίες πόλεις του Λιβάνου
Κατηγορία:Χετταίοι
Κατηγορία:Σελευκιδικές αποικίες
Ηρακλείδης (Συρακούσιος στρατηγός)

Ο **Ηρακλείδης** αυτός, σε αντιδιαστολή με τον συνώνυμό του ναύαρχο, ήταν στρατηγός των Συρακουσίων κατά τον 4ο αιώνα π.Χ.. Ήταν αρχηγός των μισθοφόρων του Τυράννου των Συρακουσών Διονύσιου του νεότερου. Όταν όμως περιήλθε σε δυσμένεια κατέφυγε στη Πελοπόννησο όπου και είχαν καταφύγει πολλοί εξόριστοι Συρακούσιοι υπό τον φιλόσοφο Δίωνα. 

Αφού συγκέντρωσε περί τους 1500 άνδρες και 20 τριήρεις επιτέθηκε εναντίον του Διονυσίου όπου και του κατέστρεψε το στόλο αναγκάζοντας τον ίδιο σε φυγή. Στη συνέχεια ο Ηρακλείδης προσπάθησε να απομακρύνει και τον Δίωνα προκειμένου να μείνει μόνος κύριος της κατάστασης. Αυτό όμως εξόργισε τους μισθοφόρους του οι οποίοι και τον ανάγκασαν να τον επαναφέρει. Στη συνέχεια όμως όταν ο Δίωνας απέκτησε μεγάλη ισχύ συνέλαβε τον Ηρακλείδη και τελικά τον αποκεφάλισε. Το έγκλημα αυτό του Δίωνα εξήγειρε τον λαό στον οποίον και αναγκάσθηκε στη συνέχεια να ζητήσει δημόσια συγγνώμη.

Κατηγορία:Αρχαίοι Έλληνες στρατηγοί
Κατηγορία:Αρχαίοι Συρακούσιοι
Ηρακλείδης (γιος του Αγαθοκλή)

Ο **Ηρακλείδης** ήταν γιος του Τυράννου των Συρακουσίων Αγαθοκλή που συνόδεψε τον πατέρα του στην εκστρατεία του στην Αφρική. Όταν όμως η εκστρατεία εκείνη άρχισε ν΄ αποτυγχάνει προσπάθησε να διαφύγει στη Σικελία. Προδόθηκε όμως από τον μεγαλύτερο αδελφό του Αγάθαρχο οπότε και αφού συνελήφθη, φυλακίσθηκε και στη συνέχεια φονεύθηκε. Την ίδια όμως τύχη επεφύλαξε η μοίρα και για τον Αγάθαρχο που φονεύθηκε από τους στρατιώτες που εξεγέρθηκαν κατά την προσπάθειά του κι αυτός να διαφύγει.

Κατηγορία:Αρχαίοι Συρακούσιοι
Ησάμ

Ο **Ησάμ** ή **Ασήμ** ή **Ασούμ** (εβραϊκά Χασούμ) είναι Βιβλικό πρόσωπο που αναφέρεται στη Παλαιά Διαθήκη.

Ο Ησάμ ήταν αρχηγός οικογένειας η οποία μετά του Ζοροβάβελ επέστρεψε από τη Βαβυλώνια αιχμαλωσία. Ο αριθμός των μελών της οικογένειας του Ησάμ, στα βιβλία της Π.Δ. ποικίλλει, κατά το μεν Β΄ Έσδρα αριθμούσε 223 μέλη, κατά το δε Νεεμία σε 328 μέλη. Ειδικά στο βιβλίο Β΄ Έσδρα αναφέρεται πως όταν οι γιοι του Ησάμ επανέκαμψαν στα εδάφη τους χώρισαν τις γυναίκες τους που είχαν νυμφευθεί στη Βαβυλώνα.

## Πηγές
*
*

Κατηγορία:Πρόσωπα της Παλαιάς Διαθήκης
Πλίνιος

Με το όνομα **Πλίνιος** είναι γνωστά τα εξής ιστορικά πρόσωπα:

* Πλίνιος ο Πρεσβύτερος (23–79 μ.Χ.), Ρωμαίος αριστοκράτης, επιστήμονας και ιστορικός, συγγραφέας του έργου «Φυσική Ιστορία» (*Naturalis Historia*)
* Πλίνιος ο Νεότερος (63–περ.113 μ.Χ.) Ρωμαίος πολιτικός, ρήτορας και συγγραφέας, ανηψιός και υιοθετημένος γιος του Πλίνιου του Πρεσβύτερου
Λύσανδρος

Ο **Λύσανδρος**  (... - 395 π.Χ.) ήταν Σπαρτιάτης πολιτικός και στρατηγός, ο οποίος έπαιξε καθοριστικό ρόλο στη νίκη των Σπαρτιατών κατά των Αθηναίων στον Πελοποννησιακό πόλεμο το 404 π.Χ. Ήταν ικανότατος στρατηγός και ναύαρχος των Λακεδαιμονίων, υπέρμετρα όμως φιλόδοξος και χωρίς ηθικούς φραγμούς. Διεκπεραίωσε νικηφόρα τη ναυμαχία κοντά στο *Νότιο Ακρωτήριον*, όπως και τη ναυμαχία στους Αιγός Ποταμούς. Κατόπιν πολιόρκησε την Αθήνα, την υποχρέωσε σε παράδοση και κατέστρεψε τα Μακρά Τείχη το 404 π.Χ. Ήταν εκείνος που εγκατέστησε σπαρτιατική φρουρά στην Ακρόπολη της Αθήνας και το καθεστώς των Τριάκοντα Τυράννων. Απέτυχε στην προσπάθειά του κατά του Αγησιλάου Β' να γίνει βασιλιάς της Σπάρτης

Σκοτώθηκε στη μάχη της Αλιάρτου το 395 π.Χ., κατά το Βοιωτικό Πόλεμο, σε μια προσπάθεια του να βοηθήσει τους Φωκείς. 

## Παραπομπές



Κατηγορία:Αρχαίοι Σπαρτιάτες
Κατηγορία:Αρχαίοι Έλληνες ναύαρχοι
Κατηγορία:Αρχαίοι Έλληνες πολιτικοί
Κατηγορία:Αρχαίοι Έλληνες στρατηγοί
Λυσανδρος
Κατηγορία:Πρωταγωνιστές του Πελοποννησιακού Πολέμου
Ουράλης

thumb|Χάρτης της λεκάνης απορροής του Ουράλη.
Ο **Ουράλης** (, προφορά ΔΦΑ [ʊˈrɑl]), είναι ποταμός της νότιας Ρωσίας και του Καζακστάν, που πηγάζει από τα Ουράλια όρη και χύνεται στην Κασπία Θάλασσα. Ο ποταμός, καθώς και τα Ουράλια, στα οποία οφείλει και το όνομά του, αποτελούν τα φυσικά σύνορα που χωρίζουν την Ασία από την Ευρώπη. Με συνολικό μήκος 2.428 χιλιόμετρα είναι ο τρίτος μεγαλύτερος ποταμός στην Ευρώπη μετά τον Βόλγα και τον Δούναβη και ο 18ος μεγαλύτερος ποταμός στην Ασία.

Ο Ουράλης είναι πλωτός σε μια απόσταση 1.500 χλμ. από τις εκβολές του. Αποτελεί μια από τις βασικές εμπορικές οδούς μεταξύ Ασίας και Ευρώπης, μέσω της οποίας διακινούνται σιτηρά, κτηνοτροφικά προϊόντα και διάφορα είδη ψαριών.

## Ετυμολογία
Ο ποταμός ονομαζόταν Δάϊκος από τον Πτολεμαίο τον 2ο αιώνα μ.Χ. Ο Yulian Kulakovsky, ο οποίος προσδιορίζει τους Ούννους ως τουρκόφωνους, υποστηρίζει το τουρκικό «Jajyk» ή «Яик». Ωστόσο, ο Gerard Clauson αμφισβητεί ότι το όνομα θα μπορούσε να είναι τουρκικής προέλευσης ήδη από τον 2ο αιώνα, και αντ' αυτού το αποδίδει στους Σαρμάτες. Επίσης, η εκδοχή προέλευσης από την αρχαία φιννοουγγρική και η επακόλουθη προσαρμογή από άλλες γλωσσικές ομάδες δεν έχει μελετηθεί επαρκώς (ο ποταμός πηγάζει από την υποτιθέμενη πατρίδα των φιννοουγγρικών γλωσσών). Στη σύγχρονη φινοουγγρική, απαντώνται οι πιο κοντινές μορφές που έχουν διασωθεί: «joki» (φινλανδικά), «jogi» (καρελικά), «jā» (μάνσι), «ju» (κόμι) – ποτάμι, «jəŋk» (Khanty) – νερό. Επίσης, υποθετικά οι φιννοουγγρικοί τίτλοι μπορεί να αναφέρονται σε παραπόταμους του ποταμού Ουράλη, για παράδειγμα Ilek (έρζυα: "Ilyk" - δύναμη) και Utva (κόμι: "Ytva" - νερό πηγής). Στο έργο του 10ου αιώνα «Προς τον ίδιον υιόν Ρωμανόν», ο Βυζαντινός Αυτοκράτορας Κωνσταντίνος Ζ΄ Πορφυρογέννητος αναφέρθηκε στον ποταμό Ουράλη ως «Γεήχ». Το όνομα Яйыҡ (Yayıq) χρησιμοποιείται επί του παρόντος στη γλώσσα Μπασκίρ και Жайық (Zhayıq) στο Καζακστάν. Σε μεταγενέστερα ευρωπαϊκά κείμενα αναφέρεται μερικές φορές ως Rhymnus fluvius  και στο ρωσικό χρονικό του 1140 ως Yaik. Ο ποταμός μετονομάστηκε σε Ουράλης στη ρωσική γλώσσα το 1775, από την Αικατερίνη Β΄ της Ρωσίας.

## Παραπομπές


## Εξωτερικοί σύνδεσμοι
* 

Κατηγορία:Ποταμοί της Ρωσίας
Κατηγορία:Ποταμοί του Καζακστάν
Κατηγορία:Ποτάμια σύνορα
Κατηγορία:Διεθνείς ποταμοί της Ασίας
Αυσόνιος

[thumb|right|300px|Μνημείο του Αυσόνιου στο [Μιλάνο.]]
Ο **Δέκιμος Μάγνος Αυσόνιος** (*Decimus Magnus Ausonius*, 310 - 394) ήταν Λατίνος ποιητής και δάσκαλος της ρητορικής στο Μπορντό της Γαλλίας. Για ένα διάστημα διετέλεσε δάσκαλος του μελλοντικού αυτοκράτορα Γρατιανού, ο οποίος αργότερα του απένειμε το αξίωμα του Ύπατου. 

## Η ζωή του
Γεννήθηκε στα Βουρδίγαλα της Γαλατίας, το σημερινό Μπορντό. Ήταν ελληνικής κατά το ήμισυ καταγωγής. Ο πατέρας του ήταν αξιόλογος γιατρός ελληνικής καταγωγής, ενώ η μητέρα του καταγόταν και από τους δύο γονείς της από αριστοκρατικές οικογένειες της νοτιοδυτικής Γαλατίας. Ο Αυσόνιος έλαβε αυστηρή ανατροφή από τη θεία του, την γιατρό Αιμιλία Ιλαρία, και τη γιαγιά του, που την έλεγαν κι εκείνη Αιμιλία. Η εκπαίδευσή του υπήρξε εξαιρετική, ιδίως στη Γραμματική και τη Ρητορική, αλλά έλεγε ότι η πρόοδός του στην ελληνική γλώσσα δεν ήταν ικανοποιητική. Μετά το πέρας των σπουδών του εξασκήθηκε για λίγο ως δικηγόρος, αλλά προτιμούσε να διδάσκει. Το 334 ίδρυσε σχολή ρητορικής στο Μπορντώ, που έγινε πολύ δημοφιλής. Ο γνωστότερος μαθητής του ήταν ο Άγιος Παυλίνος ο Νολανός, αργότερα επίσκοπος της Νόλας στην Ιταλία.

Μετά από τριάντα χρόνια στη σχολή, κλήθηκε από τον Ουαλεντινιανό Α΄ στην αυτοκρατορική αυλή για να διδάξει τον Γρατιανό ως διάδοχο. Ο πρίγκηπας σεβόταν πολύ τον δάσκαλό του, και όταν ανέβηκε στον θρόνο τον τίμησε με τους υψηλότερους τίτλους και τιμές, με αποκορύφωμα το αξίωμα του υπάτου το 379. Ο Αυσόνιος συμμετείχε και σε μια στρατιωτική εκστρατεία κατά των Αλεμάνων το 375, και μετά του δωρήθηκε η Σουηβή σκλάβα Bissula ως μέρος της λείας (αργότερα της απεύθυνε ένα ποίημά του).

Μετά τη δολοφονία του Γρατιανού το 383, ο Αυσόνιος αποσύρθηκε στα κτήματά του κοντά στα Βουρδίγαλα. Πιθανόν η έκτασή του να περιελάμβανε το σημερινό κτήμα του Château Ausone, που ονομάσθηκε από αυτόν. Εμφανίζεται ως εκχριστιανισθείς σε μεγάλη ηλικία.

## Το έργο του
Παρότι θαυμάζονταν πολύ από τους συγχρόνους του, τα γραπτά του Αυσόνιου δεν συγκαταλέγονται γενικά στα καλύτερα της λατινικής λογοτεχνίας. Το ύφος του είναι εύκολο και ρέον, και το ποίημά του *Mosella* χαίρει ακόμα μεγάλης εκτιμήσεως για την περιγραφή της ζωής και των τοπίων κατά μήκος του ποταμού Μοζέλα. Ωστόσο, θεωρείται γενικώς ετερόφωτος και χωρίς πρωτοτυπία. Ο Εδουάρδος Γίββων στο έργο του *«Παρακμή και πτώση της Ρωμαϊκής Αυτοκρατορίας»* (τόμος Γ΄) παρατηρεί ότι «η ποιητική φήμη του Αυσόνιου καταδικάζει την αισθητική της εποχής του».

Ο Αυσόνιος αναφέρεται συχνά από ιστορικούς της οινοποιίας, καθώς τα έργα του παρέχουν πρώιμες ενδείξεις για αμπελοκαλλιέργειες σε μεγάλη κλίμακα στη σήμερα περίφημη οινοπαραγωγό περιοχή γύρω από τη γενέτειρά του Bordeaux.

## Παραπομπές


## Εξωτερικοί σύνδεσμοι
* 
* Works by Ausonius στο Internet Archive
* Ausonius' Opera Omnia: IntraText Digital Library

Κατηγορία:Ρωμαίοι ποιητές
Αθλητικός Σκοπευτικός Σύλλογος Αχαΐας

Ο **Αθλητικός Σκοπευτικός Σύλλογος Αχαΐας** (Α.Σ.Σ.Α.) είναι αθλητικός σύλλογος στην Πάτρα που ασχολείται με τη σκοποβολή και την τοξοβολία. Ιδρύθηκε το 2002 και κατάφερε μέσα σε 4 χρόνια, το 2006, να ανακηρυχθεί πρωταθλητής Ελλάδος στο σύνθετο ομαδικό τόξο αντρών. Την ομάδα που κατέκτησε το πρωτάθλημα την αποτελούσαν οι Σπύρος Κεχρανιάς, Μανώλης Κούλης και Χρήστος Κουρνούτος. Οι αγώνες έγιναν στο Αθλητικό Κέντρο Ιππασίας του Μαρκόπουλου.

Το 2007 το γυναικείο τμήμα του ΑΣΣΑ κατέκτησε το πρωτάθλημα Ελλάδας στο Ολυμπιακό τόξο στη διοργάνωση που έγινε στην Πάτρα. Στην ίδια διοργάνωση η Μαρία Τσαβαχίδου αναδείχτηκε πρώτη στον Ολυμπιακό γύρο του Σύνθετου τόξου και 2η η **Αγγελική Γιαννοπούλου**. 

Στο κύπελλο Ελλάδος κλειστού χώρου για το 2009 κατέλαβε την πρώτη θέση στις γυναίκες στο σύνολο. Οι αγώνες πραγματοποίησαν στην Αθήνα , από τους αθλητές του ΑΣΣΑ κυπελλούχοι Ελλάδος , 1η θέση, αναδείχτηκαν η Νικολέτα Στιβανάκη και 2η η Μαρούσα Τσαβαχίδου.

## Τίτλοι Τοξοβολίας
* Τοπικό πρωτάθλημα επαρχίας σύνθετο τόξο, ομαδικό, αντρών: 2006
* πρωταθλητής Ελλάδας στο σύνθετο τόξο, ομαδικό, αντρών: 2006
* πρωταθλητής Ελλάδας ομαδικό,γυναικών : 2007
* Κύπελλο Ελλάδας κλειστού χώρου στο Ολυμπιακό  τόξο, ομαδικό,γυναικών : 2009

## Αναφορές


Κατηγορία:Αθλητικοί σύλλογοι Αχαΐας
Κατηγορία:Ιδρύσεις αθλητικών συλλόγων το 2002
Κατηγορία:Ελληνικοί σύλλογοι σκοποβολής
Κατηγορία:Ελληνικοί σύλλογοι τοξοβολίας
Κάντυ Κάντυ (ταινία)

Η ταινία **Candy Candy Movie** είναι remake της αυθεντικής τηλεοπτικής σειράς anime και manga *[[Κάντυ Κάντυ]]* που προβλήθηκε από το 1976 μέχρι το 1979. Προβλήθηκε το 1992 στην Ιαπωνία και παρουσιάζει αρκετές ομοιότητες και διαφορές με την τηλεοπτική σειρά. Οι βασικές διαφορές είναι ότι στην ταινία έχουμε ευτυχισμένο τέλος με την Κάντυ να μένει κοντά στον Άντονυ, η Κάντυ δεν συναντά τον πρίγκιπα του λόφου ενώ η Άννυ παρευρίσκεται στον χορό όπου τα ξαναβρίσκει με την Κάντυ.

## Πλοκή
Η Κάντυ Γουάιτ είναι ένα νεαρό κορίτσι που βρέθηκε όταν ήταν μόλις ένα βρέφος στην πόρτα του ορφανοτροφείου, το σπίτι του Μικρού Αλόγου. Η Αδερφή Μαρία και η Κυρία Πόνυ της έδωσαν το όνομα της από μία κούκλα που είχε στο καλάθι της με το όνομα "Κάντυ" γραμμένο πάνω και το επώνυμο της από το χιόνι που την έσωσαν. Όταν η Κάντυ μεγαλώνει αρχίζει να αναρωτιέται γιατί δεν την υιοθετούν όπως έγινε με τους φίλους της. Έρχεται η Αδερφή Μαρία και της λέει πως έχουν έρθει να την "υιοθετήσουν" όμως η Κάντυ πιστεύει πως θα αποκτήσει επιτέλους μαμά και μπαμπά. Απογοητεύεται όταν η Κυρία Πόνυ της λέει πως έχουν έρθει από την πλούσια οικογένεια Ράγκαν γιατί ζητούν μία κοπέλα να συνοδεύει την νεαρή δεσποινίδα της οικογένειας τους. Η Κάντυ αρχικά διστάζει αλλά τελικά δέχεται μιας και δεν μπορεί να μείνει για πάντα στο σπίτι του Μικρού Αλόγου. Φτάνοντας στο μέγαρο τους τα δύο παιδιά της οικογένειας , η Ελίζα και ο Νηλ, την καταβρέχουν και εκείνη νιώθει άβολα. Παρόλα αυτά η τραγωδία αρχίζει να την χτυπάει αφού ο Νηλ και η Ελίζα της κάνουν την ζωή κόλαση με τα παιχνίδια που της παίζουν. Μια μέρα όμως η Κάντυ συναντά "το πνεύμα των λουλουδιών" ενώ κλαίει. Στο πρόσωπο του είναι ένα όμορφο νεαρό αγόρι που της λέει να μην κλαίει γιατί είναι πιο όμορφη όταν χαμογελάει. Η Κάντυ παίρνοντας κουράγιο και βάζοντας στην καρδιά της αυτό το αγόρι επιστρέφει στο μέγαρο. Η Ελίζα της λέει πως θα πάνε σε ένα χορό που γίνεται στο σπίτι της οικογένειας Άρντλεϋ και της ζητάει την γνώμη της για το φόρεμα που θα φορέσει.

Έρχεται η μέρα που πηγαίνουν στον χορό και η Κάντυ συνοδεύει την Ελίζα φορώντας ένα απλό καθημερινό φόρεμα. Στην πόρτα του μεγάρου συναντάει το αγόρι που συνάντησε που είναι στην πραγματικότητα ο Άντονυ Μπράουν, γόνος της πλούσιας οικογένειας των Άρντλεϋ. Στην συνέχεια πραγματοποιείται το δείπνο με τα μέλη της οικογένειας Άρντλεϋ και Ράγκαν να είναι παρόντες. Η Ελίζα ζηλεύει βλέποντας τον Άντονυ, τον Στήαρ και τον Άρτσι να προτιμούν την Κάντυ και αποφασίζει να την διώξει οπωσδήποτε με την βοήθεια του Νηλ. Η Κάντυ κλειδώνεται σε ένα δωμάτιο εξαιτίας τους αλλά σύντομα ο Άντονυ μαζί με την Άννυ την βγάζουν από εκεί. Η Άννυ που βρέθηκε και αυτή στο χορό ζητά από την Κάντυ να την συγχωρέσει που δεν της μιλούσε από δειλία και γίνονται πάλι φίλες. Η ταινία τελειώνει με τον Άντονυ και την Κάντυ να χορεύουν μαζί μπροστά στο αμίλητο πλήθος. Η Κάντυ είναι γεμάτη χαρά και ευτυχία.

## Εξωτερικοί σύνδεσμοι
*animenewsnetwork
*animenfo

Κατηγορία:Ταινίες anime
Κατηγορία:Ταινίες του 1992
Κατηγορία:Ιαπωνικές ταινίες
Κατηγορία:Ιαπωνόφωνες ταινίες
Κατηγορία:Ταινίες κινουμένων σχεδίων του 1992
Ιμχοτέπ

Ο **Ιμχοτέπ** (**Imhotep** ή **Imuthes**, **Ιμούθης** στα Ελληνικά) (2655-2600 π.Χ.) ήταν πολυμαθής της Αιγύπτου για τον οποίο υπάρχει βεβαιότητα ότι υπήρξε πραγματικά. Ήταν καλλιτέχνης ή σοφός, ιατρός, αρχιτέκτονας και κύριος σύμβουλος του φαραώ Ζοζέρ (Zoser ή Djoser, 3.150 περίπου π.Χ.). Προσέφερε τόσες υπηρεσίες στην αρχαία αιγυπτιακή ιατρική, ώστε λατρεύτηκε ως θεός της γνώσης και τιμήθηκε ως ιδρυτής των επιστημών και των τεχνών. Φαίνεται ότι ίδρυσε και σχολή αρχιτεκτονικής, η οποία έδωσε στην επόμενη δυναστεία τους πρώτους μεγάλους οικοδόμους της ιστορίας. Κατά την παράδοση, υπό τη διεύθυνσή του κατασκευάστηκε στην Αίγυπτο το πρώτο σπίτι από λίθους, αυτός δε ύψωσε το αρχαιότερο αιγυπτιακό μνημείο, την κλιμακωτή πυραμίδα τής Σακκάρα, η οποία καθόρισε για πολλούς αιώνες τον ρυθμό των επιταφίων μνημείων. Αυτός τέλος σχεδίασε τον ναό του βασιλιά Ζοζέρ, με τους λωτόσχημους κίονες και τους τοίχους του με τα φατνώματα. Στα ερείπια αυτά της Σακκάρα, που ανάγονται στις απαρχές της αιγυπτιακής τέχνης, βρίσκουμε τους ραβδωτούς κίονες, ανάγλυφα ρεαλιστικής σύλληψης, τα πράσινα φαγεντιανά, που συναγωνίζονται τα Ιταλικά του Μεσαίωνα και ένα μεγάλο λίθινο ομοίωμα του Ζοζέρ, του οποίου οι λεπτομέρειες έχουν εξαλειφθεί από τον χρόνο. Πιστεύεται ότι, ως αρχιερέας, ο Ιμχοτέπ υπηρέτησε επίσης ως ιατρός, περιθάλποντας χιλιάδες εργαζόμενους στην ανέγερση της πυραμίδας της Σακκάρα.

## Παραπομπές


## Δείτε επίσης
* Ο αστεροειδής 1813 Ιμχοτέπ (1813 Imhotep), που ανακαλύφθηκε το 1960, πήρε το όνομά του από τον αρχιτέκτονα αυτό.

## Πηγές

* "ΠΑΓΚΟΣΜΙΟΣ ΙΣΤΟΡΙΑ ΤΟΥ ΠΟΛΙΤΙΣΜΟΥ", του Αμερικανού Will Durant [1885-1981], τόμος Α, "Η Ανατολική μας Κληρονομιά", εκδ. οίκος Αφοι ΣΥΡΟΠΟΥΛΟΙ, 1969

Κατηγορία:Αρχαίοι Αιγύπτιοι
Κατηγορία:Θεότητες της αιγυπτιακής μυθολογίας
Κατηγορία:Θεότητες της υγείας
Κατηγορία:Θεότητες της σοφίας
Κατηγορία:Αρχαίοι Αιγύπτιοι αρχιτέκτονες
Α.Ο. Φοίνικας Πάτρας

Ο **Φοίνικας Πάτρας** είναι αθλητικός σύλλογος της Πάτρας που ιδρύθηκε το 1968 με τμήματα ποδοσφαίρου και από το 1982 χειροσφαίρισης.

## Ποδόσφαιρο
Το ποδοσφαιρικό τμήμα του Φοίνικα έχει αγωνιστεί κατά καιρούς σε όλες τις κατηγορίες της Ε.Π.Σ. Αχαΐας σήμερα είναι ανενεργό. Ο Φοίνικας ξεκίνησε από την Γ' κατηγορία την περίοδο 1969-70 και μετά από δύο χρόνια ανέβηκε στην Β΄κατηγορία. Στην Β' κατηγορία έπαιξε για 8 συνεχόμενες αγωνιστικές περιόδους από το 1972 έως το 1979 όπου υποβιβάστηκε. Στην Γ΄κατηγορία έπαιξε κι έως το 1988 που το τμήμα δεν κατέβηκε στο πρωτάθλημα και από τότε παραμένει ανενεργό.

## Χειροσφαίριση
Το τμήμα χάντμπολ του Φοίνικα ιδρύθηκε το 1982 από τον *Πέτρο Φλαμιάτο*, πρώην μπασκετμπολίστα του Απόλλωνα Πατρών και διαιτητή. Ήταν η τρίτη ομάδα στην Πάτρα που ίδρυσε τμήμα χάντμπολ μετά τους Έσπερο και Σπόρτιγκ. Οι πρώτοι παίκτες του Φοίνικα ήταν παίκτες Μπάσκετ και βόλευ.

Το αντρικό τμήμα του Φοίνικα έπαιξε στην Α΄εθνική το 1986-87 και το 1988-89 όπου και τις δύο χρονιές υποβιβάστηκε, Κατέκτησε τρία πρωταθλήματα Β΄ εθνικής το 1983-84 (έχασε την άνοδο σε μπαράζ), 1985-86 και 1987-88. Το τμήμα αυτό παραμένει ανενεργό από το 1996. Έχει κατακτήσει τα τοπικά πρωταθλήματα εφήβων 1984, 1985.

Το τμήμα γυναικών του Φοίνικα το 1997 κατέκτησε το πρωτάθλημα Α2 εθνικής κατηγορίας και έπαιξε στην Α΄εθνική το 1998,1999 ,2000 και 2001. Το 2000 συγχωνεύτηκε με το τμήμα χάντμπολ του Θριάμβου Πάτρας και δημιουργήθηκε ο **Α. Ο. Θρίαμβος-Ορμή**, με χορηγό το ομώνυμο φροντιστήριο της Πάτρας το οποίο το 2003 ανέλαβε την ομάδα και την μετονόμασε σε Ορμή. Έχει κατακτήσει επίσης τα τοπικά πρωταθλήματα  κορασίδων 1994, 1995, Νεανίδων 1994, 1995, 1996, 1997 και προ παγκορασίδων 1995.

## Παραπομπές


## Πηγές

*Εφημερίδα *Πελοπόννησος*, φύλλο 7 Μαΐου 2007
*Τάσσος Σταθόπουλος, *Αχαϊκό Ποδόσφαιρο. Εκατόν Είκοσι Χρόνια (1891-2010)*, Εκδόσεις "Γιάννης Πικραμένος", Πάτρα 2010 ISBN 978-960-6628-27-6

Κατηγορία:Α.Σ. Ορμή Πάτρας
Κατηγορία:Αθλητικοί σύλλογοι Αχαΐας
Κατηγορία:Ποδοσφαιρικές ομάδες Ελλάδας
Κατηγορία:Ελληνικοί σύλλογοι χειροσφαίρισης
Fantastic Four: Η Άνοδος του Silver Surfer

***Fantastic Four: Rise of the Silver Surfer*** είναι ταινία επιστημονικής φαντασίας, αμερικανικής παραγωγής του 2007, συνέχεια της ταινίας του 2005, *[[Fantastic Four (ταινία, 2005)|Fantastic Four]]*. Είναι βασισμένη στο ομώνυμο κόμικ. Σκηνοθέτης είναι και σε αυτή την ταινία ο Τιμ Στόρι, ενώ τους πρωταγωνιστές υποδύονται πάλι οι Τζέσικα Άλμπα, Μάικλ Τσίκλις, Κρις Έβανς και Γιόαν Γκρίφιθ. Για πρώτη φορά εμφανίζονται ο Νταγκ Τζόουνς στο ρόλο του Silver Surfer και η Μπο Γκάρετ στο ρόλο της Φράνκι Ρέι, ενώ ο Λώρενς Φίσμπερν δανείζει τη φωνή του στον πρώτο. Η ταινία έκανε πρεμιέρα στις ελληνικές αίθουσες στις 14 Ιουνίου του 2007.

Ο Έβανς, ο οποίος αργότερα υποδύθηκε τον Στιβ Ρότζερς / Captain America στο Κινηματογραφικό Σύμπαν της Marvel (MCU), επανέλαβε τον ρόλο του ως Τζόνι Στορμ / Human Torch στην ταινία του MCU *[[Deadpool & Wolverine]]* (2024).

## Πλοκή

Ο Ριντ και η Σου ετοιμάζονται να παντρευτούν. Ο Doctor Doom επιστρέφει και ο μυστηριώδης Silver Surfer εμφανίζεται με σκοπό να καταστρέψει τη Γη. Η πρώτη συνάντηση του Human Torch με τον Silver Surfer έχει απρόοπτα αποτελέσματα.

## Διανομή

## Παραπομπές


## Εξωτερικοί σύνδεσμοι
* Επίσημη ιστοσελίδα (αγγλικά)
*

Κατηγορία:Αμερικανικές ταινίες της δεκαετίας 2000
Κατηγορία:Ταινίες του 2007
Κατηγορία:Ταινίες βασισμένες σε κόμικς της Marvel
Κατηγορία:Fantastic Four (ταινίες)
Κατηγορία:Ταινίες παραγωγής 20th Century Fox
Κατηγορία:Περιπέτεια επιστημονικής φαντασίας (ταινίες)
Κατηγορία:Αγγλόφωνες ταινίες
Κατηγορία:Αποκαλυπτικές ταινίες
Κατηγορία:Ταινίες παραγωγής Dune Entertainment
Κατηγορία:Ταινίες γυρισμένες στη Γερμανία
Κατηγορία:Ταινίες γυρισμένες στη Γροιλανδία
Κατηγορία:Ταινίες γυρισμένες στην Πενσυλβάνια
Κατηγορία:Ταινίες γυρισμένες στην Καλιφόρνια
Κατηγορία:Αμερικανικές ταινίες με υπερήρωες
Κατηγορία:Ταινίες σε παραγωγή Άβι Άραντ
Sukhoi Su-26

Το **[[Sukhoi]] Su-26** είναι ένα μονοθέσιο αεροσκάφος ακροβατικών επιδείξεων με ένα εμβολοφόρο κινητήρα 360 ίππων, Ρωσικής σχεδίασης και κατασκευής. Οι πτέρυγες του είναι τοποθετημένες στο μέσο της ατράκτου και φέρει σταθερό σύστημα προσγείωσης. Το Su-26 έκανε την πρώτη του πτήση τον Ιούνιο του 1984. Τα τέσσερα πρώτα έφεραν δίφυλλη έλικα, τα μοντέλα παραγωγής όμως έφεραν τρίφυλλη έλικα τύπου Χόφμαν. Το 1986 το Su-26 κέρδισε τα παγκόσμια πρωταθλήματα εναέριων ακροβατικών ανδρών και γυναικών, ενώ το αναβαθμισμένο Su-26M3, φέροντας τον νέο κινητήρα M9F (ισχύος 430 hp), κυριάρχησε στο παγκόσμια πρωταθλήματα του 2003 και του 2005, καθώς και στο Ευρωπαϊκό πρωτάθλημα του 2004. Το Su-26 θεωρείται από τους ειδικούς ως ένα από τα καλύτερα ακροβατικά αεροσκάφη. Διθέσια έκδοση του Su-26 αποτελεί το Su-29.

## Δείτε επίσης

### Αεροσκάφη που σχετίζονται με την ανάπτυξη του Su-26
* Sukhoi Su-29
* Sukhoi Su-31

## Εξωτερικοί σύνδεσμοι

* Το Su-26 στο airliners.net
* Φωτογραφίες του Su-26 στο airliners.net
* Σελίδα αφιερωμένη στο Sukhoi Su-26 (Αγγλικά)
* Το Su-26 στο air-races.com (Αγγλικά)

Su-26
Su-26
Aermacchi M-346

Το **Aermacchi M-346** είναι ένα υποηχητικό εκπαιδευτικό αεροσκάφος, Ιταλικής κατασκευής. Το αεροσκάφος βασίζεται στην απόπειρα μεταξύ της Aermacchi και της Ρωσικής Yakovlev για την κοινή ανάπτυξη και προώθηση του Yak-130.

## Ανάπτυξη
Το 1993 η Aermacchi υπέγραψε συμφωνία συνεργασίας με τη Yakovlev για την κοινή ανάπτυξη του νέου εκπαιδευτικού αεροσκάφους που η Yakovlev ανέπτυσε για τη Ρωσική Πολεμική Αεροπορία. Η πρώτη πτήση του αεροσκάφους έγινε το 1996 και τον επόμενο χρόνο μεταφέρθηκε στην Ιταλία για αξιολόγηση, ώστε να αντικαταστήσει τα MB-339. 

Εκείνη την περίοδο το αεροσκάφος έφερε την ονομασία **Yak/AEM-130**. Το 2000 η συνεργασία μεταξύ των δύο εταιριών τερματίστηκε εξαιτίας διαφορών και η κάθε εταιρία συνέχισε να αναπτύσει το αεροσκάφος ανεξάρτητα. Η Aermacchi διατήρησε το δικαίωμα προώθησης του αεροσκάφους παγκοσμίως, εκτός από τη Ρωσία και την Κοινοπολιτεία των Ανεξαρτήτων πρώην Σοβιετικών Χωρών. Η ρωσική έκδοση προωθούνταν από τη Yakovlev και τη Sokol, κάτω από διαφορετικό χρονοδιάγραμμα. 

Το M-346 είναι η απλουστευμένη έκδοση του κοινού σχεδίου του αεροσκάφους και χρησιμοποιεί εξ ολοκλήρου εξοπλισμό από δυτικούς κατασκευαστές. Το πρώτο πρωτότυπο παρουσιάστηκε στις 7 Ιουνίου 2003 και η πρώτη πτήση έγινε στις 15 Ιουλίου 2004. Οι παραδώσεις αναμένεται να αρχίσουν το 2008.

Τον Ιανουάριο του 2005 το Ελληνικό Υπουργείο Εθνικής Άμυνας υπέγραψε Μνημόνιο Συνεργασίας (*Memorandum of Understanding - MoU*) με την Aermacchi καθιστώντας την Ελλάδα εταίρο του προγράμματος. 

Το M-346 αναμένεται να προσφέρει στους πιλότους προχωρημένη εκπαίδευση, κατάλληλη για τα μαχητικά αεροσκάφη. Η αεροδυναμική σχεδίαση του M-346 εξασφαλίζει μεγάλη ικανότητα χειρισμών και ελέγχου σε μεγάλες γωνίες προσβολής, χρησιμοποιόντας συστήματα ελέγχου *[[Fly-By-Wire]]*. 

Πρώτος χρήστης του M-346 θα είναι οι Ιταλική Πολεμική Αεροπορία, με μία αρχική παραγγελία δεκατεσσάρων αεροσκαφών.

## Παρόμοιο πρόγραμμα

* Yakovlev Yak-130

## Εξωτερικοί σύνδεσμοι

* Το M-346 στην επίσημη ιστοσελίδα της Aermacchi 
* Το M-346 στην επίσημη ιστοσελίδα της Ελληνικής Πολεμικής Αεροπορίας
* Το M-346 στο airforce-technology.com 
* Το M-346 στο flug-revue 
* Το M-346 στο airliners.net

M
Κατηγορία:Αεριωθούμενα στρατιωτικά αεροσκάφη
Yakovlev Yak-130

Το **Yakovlev Yak-130** είναι ένα εκπαιδευτικό αεροσκάφος, Ρωσικής κατασκευής. Έκανε την πρώτη του πτήση στις 26 Αρπιλίου 1996. Το αεροσκάφος βασίζεται στην απόπειρα μεταξύ της Yakovlev και της Ιταλικής Aermacchi για την κοινή ανάπτυξη και προώθηση του Yak-130. Το 2000 η συνεργασία μεταξύ των δύο εταιριών τερματίστηκε εξαιτίας διαφορών και η κάθε εταιρία συνέχισε να αναπτύσει το αεροσκάφος ανεξάρτητα, βασιζόμενες στα υπάρχοντα σχέδια. Η έκδοση της Aermacchi είναι το M-346. Μία άλλη ονομασία του Yak-130 είναι **Yak-AT**.

## Παρόμοιο Πρόγραμμα
* Aermacchi M-346

## Εξωτερικοί σύνδεσμοι

* Το Yak-130 στην επίσημη ιστοσελίδα της Yakovlev 
* Το Yak-130 στο airforce-technology.com
* Το Yak-130 στο globalsecurity.org
* Το Yak-130 στο aeronautics.ru
* Το Yak-130 στο redstar.gr

Yak-130
Y
Κατηγορία:Αεριωθούμενα στρατιωτικά αεροσκάφη
Σημαία του Σάο Τομέ και Πρίνσιπε

[thumb|230px|right|[Αρχείο:FIAV 111111.svg|23px Λόγος σημαίας: 1:2]]
Η **[[σημαία]] του [[Σάο Τομέ και Πρίνσιπε]]** καθιερώθηκε στις 5 Νοεμβρίου 1975.

Το κόκκινο τρίγωνο συμβολίζει το σκληρό αγώνα για την ανεξαρτησία, ενώ τα δύο μαύρα αστέρια εκπροσωπούν τα δύο κύρια νησιά του κράτους, τον Άγιο Θωμά (Σάο Τομέ) και τον Πρίγκιπα (Πρίνσιπε). Το πράσινο, το κίτρινο και το μαύρο είναι τα λεγόμενα Παναφρικανικά χρώματα.

## Ιστορικές σημαίες

File:Flag of the United Kingdom of Portugal, Brazil, and Algarves.svg|Σημαία του Πορτογαλικού Σάο Τομέ (1815-1830)
File:Flag of Portugal (1830).svg|Σημαία του Πορτογαλικού Σάο Τομέ (1830-1840)
File:Flag of Portugal at sea (1830–1910).svg|Σημαία του Πορτογαλικού Σάο Τομέ (1840-1912)
File:Flag of Portuguese Sao Tome and Principe (proposal).svg|Σημαία του Πορτογαλικού Σάο Τομέ(1911-1967)
File:Flag of Portuguese Sao Tome and Principe (proposal).svg|Σημαία του Πορτογαλικού (επαρχίας) Σάο Τομέ (1967-1975)
Flag of Sao Tome and Principe.svg|Η σημερινή σημαία του Σάο Τομέ και Πρίνσιπε (1975-σήμερα)


## Εξωτερικοί σύνδεσμοι

* https://web.archive.org/web/20171121205802/https://flagspot.net/flags/st.html - Σημαίες του Κόσμου.

Σαο Τομε και Πρινσιπε
Κατηγορία:Εθνικά σύμβολα του Σάο Τομέ και Πρίνσιπε
Άρθουρ Ντάιον Χάνα

Ο **Άρθουρ Ντάιον Χάνα** (*Arthur Dion «A.D.» Hanna*, 1928-2021) ήταν Γενικός Κυβερνήτης στις Μπαχάμες από το 2006 ως το 2010. Την περίοδο 1960 - 1992 διετέλεσε βουλευτής με το Προοδευτικό Φιλελεύθερο Κόμμα και την περίοδο 1967-1984 ήταν αντιπρόεδρος της κυβέρνησης.

## Πρώτα χρόνια και σπουδές
Γεννήθηκε στις 7 Μαρτίου του 1928. Σπούδασε νομικά στο πανεπιστήμιο του Μπρίστολ. Παντρεύτηκε την Αγγλίδα από το Μπρίστολ, Μπέριλ Τσερτς και απέκτησαν 4 παιδιά, το ένα εκ των οποίων απεβίωσε το 2005.

## Πολιτική καριέρα
Έγινε μέλος του Προοδευτικού Κόμματος των Φιλελευθέρων, με το οποίο εκλεγόταν βουλευτής στην εκλογική περιφέρεια Ανς Τάουν από το 1960 ως το 1992. Ανάμεσα στα άλλα διετέλεσε αντιπρόεδρος της κυβέρνησης, από το 1967 ως την παραίτησή του το 1984. Η παραίτησή του έγινε σε ένδειξη διαμαρτυρίας για τη διατήρηση ενός υπουργού (κατηγορούμενου για διαφθορά) στην κυβέρνηση του Λίντεν Πίντλινγκ.

## Γενικός Κυβερνήτης
Έγινε Γενικός Κυβερνήτης την 1η Φεβρουαρίου του 2006. Παρέμεινε στο αξίωμά του ως τις 14 Απριλίου 2010. Τον διαδέχθηκε στο αξίωμα ο Άρθουρ Φάουλκς.
Απεβίωσε σε ηλικία 93 ετών στις 3 Αυγούστου 2021.

## Εξωτερικοί σύνδεσμοι
*Φωτογραφία του Χάνα στον ιστότοπο της κυβέρνησης των Μπαχάμων.

## Παραπομπές


Χανα
Χαλίφα μπιν Σαλμάν Αλ Χαλίφα

Ο **Χαλίφα ιμπν Σαλμάν αλ Χαλίφα** (αραβικά: خليفة بن سلمان آل خليفة, *Khalifah bin Sulman al-Khalifah*, 1935-2020) ήταν ο πρώτος Πρωθυπουργός του Μπαχρέιν, από το 1970 μέχρι σήμερα. Διορίστηκε στην πρωθυπουργία από τον αδερφό του, Εμίρη Ισά ιμπν Σαλμάν αλ-Χαλίφα. Θεωρείτο το πλουσιότερο μέλος της βασιλικής οικογένειας του Μπαχρέιν. Υπήρξε κάτοχος του νησιού Τζίντα.

## Βιογραφία
Γεννήθηκε στις 24 Νοεμβρίου 1935. Ήταν θείος του εν ενεργεία βασιλιά της χώρας, Χαμάντ ιμπν Ισά αλ-Χαλίφα. Παρά το γεγονός ότι με το Σύνταγμα του 2002 ο ρόλος του είναι εθιμοτυπικός (ο Βασιλιάς διορίζει και παύει τους υπουργούς), ο Χαλίφα παραμένει στην πρωθυπουργία από τις 19 Ιανουαρίου του 1970 και ως τον θάνατό του ήταν ο μακροβιότερος πρωθυπουργός στον κόσμο. Αρχικά ήταν αρχηγός του Κρατικού Συμβουλίου και στις 16 Αυγούστου του 1971 ανέλαβε επίσημα πρωθυπουργός. To 2007 του απονεμήθηκε βραβείο από τα Ηνωμένα Έθνη. Έπειτα από τις βουλευτικές εκλογές που διεξήχθησαν τον Οκτώβριο του 2010 η αντιπολίτευση (Αλ Γουεφάκ) κέρδισε 18 έδρες επί συνόλου 40 εδρών στον πρώτο γύρο και για πρώτη φορά οι Σιίτες και οι ανεξάρτητοι υποψήφιοι κατέλαβαν τις περισσότερες έδρες. Στις 31 Οκτωβρίου 2010 ο πρωθυπουργός αλ Χαλίφα παραιτήθηκε και την ίδια ημέρα έλαβε εντολή σχηματισμού νέας κυβέρνησης.Απεβίωσε ηλικία 84 ετών στις 11  Νοεμβρίου 2020.

## Παραπομπές


 
Κατηγορία:Μπαχρεϊνοί
Joost

Το **joost** ήταν μία υπηρεσία online video. Αντίθετα με τον παραδοσιακό τρόπο θέασης βίντεο στο διαδίκτυο το Joost δεν φορτώνει τους διακομιστές που παρέχουν τα αρχεία βίντεο, επειδή βασίζεται στην τεχνολογία P2P. Οι δημιουργοί του είναι ο Νίκλας Ζένστρομ (*Niklas Zennstrom*) και ο Γιάνους Φριντς (*Janus Frids*). Αφού συντάραξαν τη μουσική βιομηχανία με το KazaA και μετέπειτα τις τηλεφωνικές εταιρείες με το Skype δοκίμασαν και στην τηλεόραση. Καθώς οι τρέχουσες υποδομές δεν επέτρεπαν την εξάπλωση της διαδικτυακής τηλεόρασης, το Joost μοιράζοντας το bandwidth χρηστών και θεατών, προσπάθησε να δώσει μία αποτελεσματική λύση. Το Joost παρείχε στους χρήστες του τηλεοπτικό υλικό 350 megabyte την ώρα με την χρήση P2P . Η ποιότητα εικόνας θεωρούνταν εκείνη την εποχή καλύτερη από το Youtube και τα άλλους παρόμοιους δικτυακούς τόπους. Το πλήθος εκπομπών ήταν περιορισμένο. Η εταιρεία πέρασε από αναδόμηση πολλές φορές, πούλησε τους περισσότερους πόρους της το 2009, και έκλεισε το 2012. 

## Σύνδεσμοι

*Joost

Κατηγορία:Λογισμικό Windows
Κατηγορία:Διαδικτυακή τηλεόραση
Μουν Γκουν-γιονγκ

Η **Μουν Γκούν-γιονγκ** (κορεατική: *문근영*, 6 Μαΐου 1987) είναι Νοτιοκορεάτισσα ηθοποιός από την Γκουάνγκτζου.

## Φιλμογραφία
* 1999 길 위에서 (On the Way, *Γκίλ ουίεσο*) - Στο δρόμο
* 2002 연애소설 (Lovers' Concerto, *Γιόνεσοσολ*) Κοντσέρτο των Εραστών (ως αδελφή του Ji-hwan) 
* 2003 장화·홍련 (A Tale of Two Sisters, *Τζάγχουα-Χόνγκριον*) Το παραμύθι των δύο αδελφών (ως Bae Su-yeon) 
* 2004 어린 신부 (My Little Bride, *Όριν σίνμπου*) Η μικρή μου νύφη (ως Suh Boeun) 
* 2005 댄서의 순정 (Innocent Steps, *Ντενσοούι σούντζονγκ*) Αθώα Βήματα (as Jang Chae-ryn) 
* 2006 사랑따윈 필요 없어 (Love Me Not, *Σάρανγκταουιν πίριο όπσο*) Μη με αγαπάς (as Ryu Min)

## Εξωτερικοί σύνδεσμοι
* Super Moon Geun Young Fansite(Αγγλικά)
* Tale of two sisters fan site(Ιαπωνικά)

Κατηγορία:Νοτιοκορεάτισσες ηθοποιοί κινηματογράφου
Κατηγορία:Νοτιοκορεάτισσες ηθοποιοί τηλεόρασης
Ροντρίγκο (όπερα)

***Ροντρίγκο*** (*Rodrigo* ή *Vincer se stesso è la maggior vittoria*) (HWV 5) ονομάζεται όπερα σε τρεις πράξεις του Γκέοργκ Φρίντριχ Χαίντελ. Είναι η πρώτη ιταλική όπερα του Χαίντελ που γράφτηκε και παρουσιάστηκε στη Φλωρεντία το φθινόπωρο του 1707 στο Teatro del Cocomero. Το λιμπρέτο βασίστηκε στο έργο *Il duello d’Amore e di Vendetta* (1700, Βενετία) του Φραντσέσκο Σιλβάνι. Η όπερα διασώθηκε στη μορφή του πρωτότυπου χειρογράφου του Χαίντελ, με εξαίρεση την χαμένη εισαγωγή της πρώτης πράξης, ωστόσο με βάση το πρόγραμμα της πρώτης εκτέλεσης του έργου που ανακαλύφθηκε το 1974, έγινε φανερό ότι ο Χαίντελ έκανε σημαντικές τροποποιήσεις πριν την πρώτη παρουσίαση, προσθέτοντας μάλιστα επτά νέες άριες. Στο ίδιο πρόγραμμα, η όπερα έφερε τον τίτλο *Vincer se stesso è la maggior vittoria*. Το 1983 ανακαλύφθηκε ένα χαμένο τμήμα της τρίτης πράξης του έργου και στις 17 Ιουλίου 1985 η όπερα εκτελέστηκε σχεδόν ολοκληρωμένη στο Λονδίνο, από τη Handel Opera Society, υπό τη διεύθυνση του Τσαρλς Φάρνκομπ.

Η υπόθεση του έργου εκτυλίσσεται στη Σεβίλη και είναι εν γένει φανταστική, παραπέμποντας όμως και σε αληθινά ιστορικά γεγονότα των τελευταίων ετών της ηγεμονίας των Βησιγότθων στην Ισπανία (περ. 710).

## Χαρακτήρες του έργου

## Εξωτερικοί σύνδεσμοι
* 

Κατηγορία:Όπερες στην ιταλική γλώσσα
Κατηγορία:Όπερες του Γκέοργκ Φρίντριχ Χαίντελ
Μπερτινιανά Χρονικά

Τα **Μπερτινιανά Χρονικά** (Annales Bertiniani) ή **Χρονικά του Αγίου Μπερτίνου** είναι ένα φραγκικό χρονικό που βρέθηκε στη Μονή του Αγίου Μπερτίνου, απ’ όπου οφείλει και το όνομά του. Αφηγείται τα γεγονότα των ετών 741 έως 882 στον τότε γερμανικό κόσμο, όμως πρωτότυπα είναι μόνο τα τμήματα από το 830 και μετά - τα χρόνια πριν το 830 περιγράφονται συνοπτικά και αποτελούν συρραφή άλλων πηγών. Είναι γραμμένο στα Λατινικά από πολλούς συγγραφείς, σύγχρονους της εποχής που καλύπτει αναλυτικά (μεταξύ αυτών αναφέρεται και ο Χίνκμαρ της Ρέμς).

Αν και τα περισσότερα γεγονότα που περιγράφει απαντώνται και σε άλλες μαρτυρίες, το χρονικό αποτελεί μία από τις ελάχιστες πηγές για τη μελέτη της ιστορίας των Βαράγγων κατά την περίοδο του Χαγανάτου των Ρως. Πιο συγκεκριμένα, στο κεφάλαιο του έτους 839 γίνεται αναφορά σε κάποια φυλή των Βίκινγκ που συνοδευόταν από πρέσβεις του βυζαντινού αυτοκράτoρα Θεόφιλου και συναντήθηκε με τον βασιλιά Λουδοβίκο κοντά στο Μάιντς.

Μιλώντας με τον φράγκο βασιλιά, είπαν πως το όνομα της φυλής τους ήταν Ρως και ζούσαν ανατολικά της Βαλτικής (δεν αναφέρεται έτσι στο πρωτότυπο), αλλά κατάγονταν από τη Σουηδία και ο αρχηγός τους έφερε τον τίτλο του *χαγκάν*. Στην ερώτηση πώς βρέθηκαν στα εδάφη του, απάντησαν ότι επέστρεφαν στη γη τους από την Κωνσταντινούπολη. Φοβήθηκαν όμως να διαβούν τις στέππες που κατοικούν βάρβαροι (ενν. τους Μαγυάρους) και προτίμησαν να περάσουν μέσα από τα φραγκικά εδάφη.

## Πηγές
* Monumenta Germaniae Historica. Στην κατηγορία *Scriptores / Scriptores rerum Germanicarum in usum scholarum separatim editi / Annales Bertiniani* βρίσκεται πλήρης η έκδοση του Γκέοργκ Βάιτς (Ανόβερο, 1883) σε μορφή ψηφιακής απεικόνισης.

Κατηγορία:Μεσαιωνική Γερμανία
Κατηγορία:Χρονικά
Ο Θεός ξέχασε τον Παράδεισο

***Ο Θεός ξέχασε τον Παράδεισο*** (πρωτότυπος τίτλος: ***Angels in America***) είναι μίνι σειρά αμερικανικής και καναδικής παραγωγής. Προβλήθηκε στην Αμερικανική τηλεόραση στις 7 Δεκεμβρίου 2003 από το δίκτυο της ΗΒΟ και είχε διαιρεθεί σε έξι επεισόδια (κεφάλαια), συνολικής διάρκειας 352 λεπτών. Το σενάριο είναι βασισμένο στο θεατρικό έργο του Τόνι Κάσνερ: *Angels in America: A Gay Fantasia on National Themes*.

Στην τηλεταινία πρωταγωνιστούν ο Αλ Πατσίνο, η Μέριλ Στριπ, η Μαίρη-Λουίζ Πάρκερ, η Έμμα Τόμσον, ο Τζέφρι Ράιτ και άλλοι, ενώ σχεδόν όλοι οι ηθοποιοί ενσαρκώνουν πάνω από δύο χαρακτήρες.

Στην Ελλάδα προβλήθηκε από το συνδρομητικό κανάλι Filmnet με τον τίτλο "Άγγελοι στην Αμερική", ενώ κυκλοφορεί και σε DVD, σε διπλή κασετίνα.

## Βραβεία
;Χρυσής Σφαίρας:
* Καλύτερης μίνι τηλεοπτικής σειράς.
**Α' ανδρικού ρόλου σε τηλεοπτική σειρά (Αλ Πατσίνο)
**Α' γυναικείου ρόλου σε τηλεοπτική σειρά (Μέριλ Στριπ)
**Β' ανδρικού ρόλου σε τηλεοπτική σειρά (Τζέφρι Ράιτ)
**Β' γυναικείου ρόλου σε τηλεοπτική σειρά (Μαίρη-Λουίζ Πάρκερ)
;Βραβεία Έμμυ:
*Το "Ο Θεός εγκατέλειψε τον Παράδεισο" απέσπασε 11 βραβεία Έμμυ απο συνολικά 21 υποψηφιότητες, σπάζοντας το προηγούμενο ρεκόρ που κατείχε η σειρά "Roots".

## Παραπομπές


Κατηγορία:Αμερικανικές τηλεοπτικές σειρές
Κατηγορία:Τηλεοπτικές σειρές συσχετιζόμενες με ΛΟΑΤ
Κατηγορία:Τηλεοπτικές σειρές του HBO
Ακάμας (ακρωτήριο)

Ο **Ακάμας** ή **Αρναούτης** ή **Αγίου Επιφανίου** είναι ακρωτήριο της βορειοδυτικής άκρης της Κύπρου στη ομώνυμη χερσόνησο και το ομώνυμο δάσος στην Επαρχία Πάφου. Είναι το δυτικότερο ακρωτήριο της νήσου. Πάνω από το ακρωτίριο δεσπόζει το Ακρωτήριο του Αγίου Γεωργίου.

Στον Ακάμα υπάρχει ο νεότερος και ψηλότερος φάρος στη Κύπρο, χτισμένος το [1989], σιδερένια κατασκευή με ύψος 21 μέτρα. Το όνομα του προέρχεται από τον Ακάμα, οικιστή της περιοχής, γιό του Μίνωα και της Φαίδρας ή γιο του Θησέα. Μιά άλλη εκδοχή λέει ότι ονομάστηκε έτσι από το "άκαος" - άκαφτος, επειδή ήταν το μοναδικό μέρος της Κύπρου που δεν είχε καεί από τους Άραβες πειρατές.

## Παραπομπές


Κατηγορία:Ακρωτήρια της Κύπρου
Κατηγορία:Επαρχία Πάφου
Μήτσος Παπανικολάου

Ο **Μήτσος Παπανικολάου** (Ύδρα, 1900 - 1943) ήταν Έλληνας ποιητής του μεσοπολέμου. 

Γεννήθηκε στην Ύδρα από μικρός όμως εγκαταστάθηκε στον Πειραιά μαζί με την οικογένεια του. Τελειώνοντας το γυμνάσιο άρχισε να γράφει ποιήματα που δημοσίευε στο περιοδικό του Γρηγόριου Ξενόπουλου *[[Η Διάπλασις των Παίδων|Η διάπλασις των Παίδων]]*. Έγινε δημοσιογράφος και σύντομα  αρχισυντάκτης και διευθυντής στο περιοδικό *Μπουκέτο*.

Το μεγάλο του πάθος ήταν οι μεταφράσεις, μεταξύ των οποίων ποιήματα του Πωλ Βαλερύ, του Σαρλ Μπωντλαίρ, του Μιλόζ, του Πολ Βερλαίν, του Γκυγιώμ Απολλιναίρ και άλλων. Ασχολήθηκε επίσης με την κριτική και το δοκίμιο. Το ποιητικό του έργο είναι μικρό σε ποσότητα. Πρόκειται για 50 περίπου ποιήματα γεμάτα νοσταλγία για τη χαμένη πρώτη νιότη και γραμμένα με τη τεχνοτροπία του συμβολισμού. Τα ποιήματα αυτά εκδόθηκαν για πρώτη φορά σε τόμο το 1966. Η εισαγωγή και η επιμέλεια του τόμου αυτού που έχει τον τίτλο *Ποιήματα* είναι του ποιητή Τάσου Κόρφη.

Ο Παπανικολάου   ήταν, όπως ο φίλος του Ναπολέων Λαπαθιώτης, χρήστης ναρκωτικών. Όταν ξέσπασε ο πόλεμος και η Κατοχή , δεν μπορούσε να ικανοποιήσει το πάθος του και έτσι ξεπούλησε όλα τα πολύτιμα βιβλία του και άλλα πράγματα, που φύλαγε για χρόνια, και εγκαταστάθηκε σε ένα φτωχό δωμάτιο στην Κοκκινιά. Στο δωμάτιο αυτό ζούσε σε άθλιες συνθήκες γι' αυτό οι φίλοι του φρόντισαν να τον βάλουν στο δημόσιο Ψυχιατρείο. Εκεί πέθανε από υπερβολική δόση ναρκωτικών.

Δημοσιευμένα ποιήματά του υπάρχουν στα περιοδικά 'Διάπλαση των παίδων', 'Βωμός', 'Νεοελληνική Λογοτεχνία', 'Νέα Εστία', 'Μπουκέτο' κ.ά. Ποιήματά του έχουν μελοποιηθεί από το συγκρότημα Domenica, τον τραγουδοποιό Γιώργο Κωστογιώργη και την συνθέτρια Μάρθα Μεναχέμ.

## Εξωτερικοί σύνδεσμοι
https://web.archive.org/web/20040808061207/http://www.geocities.com/join1_2002/PoetryPapanikolaou.htm

## Παραπομπές


Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Γενιά του ’20
HWV

Ο όρος **Händel-Werke-Verzeichnis** (συντομογραφία **HWV**) αναφέρεται στον Κατάλογο Έργων του Χαίντελ. Αυτός ο θεματικός κατάλογος κατάλογος των έργων του συνθέτη είναι στα γερμανικά και εκδόθηκε μεταξύ 1978 και 1986 από τον Μπέρντ Μπάσελντ. Η συνήθης αρίθμιση των έργων του Γκέοργκ Φρίντριχ Χαίντελ γίνεται βάσει αυτού του καταλόγου.

## Εξωτερικοί Σύνδεσμοι
* https://web.archive.org/web/20081210065058/http://infopuq.uquebec.ca/~uss1010/catal/handel/hangf.html Κατάλογος Έργων (HWV) (από τον Robert Poliquin)
* https://web.archive.org/web/20090130044046/http://gfhandel.org/composition.htm Κατάλογος Έργων (HWV) (από τον Brad Leissa)

Κατηγορία:Γκέοργκ Φρίντριχ Χαίντελ
Νέστορ Ρόσι

Ο **Νέστορ Ραούλ Ρόσι** (*Néstor Raúl Rossi*, Μπουένος Άιρες, 10 Μαΐου 1925 – 13 Ιουνίου 2007) ήταν Αργεντινός ποδοσφαιριστής, που έπαιζε αμυντικός.

Ξεκίνησε την καριέρα του παίζοντας στη Ρίβερ Πλέιτ, από το 1945 μέχρι το 1949 και από το 1955 μέχρι το 1958.Συνολικά, αγωνίστηκε σε 155 αγώνες της εν λόγω ομάδας, πετυχαίνοντας 7 τέρματα. Το 1959 με 1961 έπαιξε στη Μιγιονάριος και την Χουρακάν, ομάδες της Κολομβίας, σε 54 αγώνες. Ήταν επίσης μέλος της Εθνικής Αργεντινής, με την οποία έλαβε μέρος στο Παγκόσμιο Κύπελλο του 1958.

Έπειτα από την αποχώρησή του από τα γήπεδα, έγινε προπονητής στην ισπανική Γρανάδα και το 1965 στην Μπόκα Τζούνιορς, κατακτώντας το πρωτάθλημα Αργεντινής εκείνης της χρονιάς.

Ο Ρόσι πέθανε το 2007 σε ηλικία 82 ετών.

Κατηγορία:Αργεντινοί ποδοσφαιριστές
Κατηγορία:Ποδοσφαιριστές Πρωταθλήματος Κολομβίας
Κατηγορία:Αργεντινοί προπονητές ποδοσφαίρου
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 1958
Κατηγορία:Ποδοσφαιριστές Κλουμπ Ατλέτικο Ουρακάν
Κατηγορία:Προπονητές ποδοσφαίρου Μπόκα Τζούνιορς
Κατηγορία:Προπονητές ποδοσφαίρου Ρίβερ Πλέιτ
Κατηγορία:Προπονητές ποδοσφαίρου Φέρρο Καρρίλ Οέστε
Κατηγορία:Ποδοσφαιριστές Μιγιονάριος Φούτμπολ Κλουμπ
Κατηγορία:Ποδοσφαιριστές Ρίβερ Πλέιτ
Κατηγορία:Ποδοσφαιριστές Εθνικής Αργεντινής
Κατηγορία:Προπονητές ποδοσφαίρου Γρανάδα ΚΦ
Κατηγορία:Προπονητές ποδοσφαίρου Εθνικής Αργεντινής
Κατηγορία:Προπονητές ποδοσφαίρου Έλτσε ΚΦ
Κατηγορία:Προπονητές Πριμέρα Ντιβιζιόν
Ηρακλείδης ο Ταραντίνος (στρατηγός)

Ο **Ηρακλείδης ο Ταράντιος** επικαλούμενος και **Ηρακλείδης ο Μηχανικός** ήταν αρχαίος Έλληνας στρατηγός και αρχιτέκτων και από τους πλέον επιφανείς συμβούλους του Βασιλέως της Μακεδονίας Φιλίππου Ε΄. Καταγόταν από τον Τάραντα. Σπουδαίος αρχιτέκτονας επέβλεπε την επισκευή των τειχών της πόλης, από τον ίδιο τον Αννίβα που είχε καταλάβει προηγουμένως την πόλη και είχε καταστρέψει τα τείχη. Διαβληθείς όμως ότι σκόπευε να παραδώσει την πόλη στους εκτός των τειχών στρατοπεδευμένους Ρωμαίους, κατέφυγε σ' αυτούς. Γενόμενος επίσης ύποπτος και από εκείνους κατέφυγε τελικά, περί το 210 π.Χ., στη Μακεδονία όπου και απέκτησε την εμπιστοσύνη και την εύνοια του Φιλίππου Ε΄. Το 205 π.Χ. μετέβη στη Ρόδο όπου ισχυρίσθηκε ότι είχε πέσει στη δυσμένεια του Φιλίππου. Στην πραγματικότητα όμως μετήλθε το τέχνασμα αυτό κατ΄ εντολή του Φιλίππου. Έτσι απολαμβάνοντας την εμπιστοσύνη των Ροδίων εισήλθε στο ναύσταθμο τον οποίο και πυρπόλησε καταστρέφοντας όλα τα πλοία των Ροδίων.

Από το κατόρθωμά του αυτό απέκτησε πολύ μεγάλη φήμη και πολύ μεγάλη επιρροή που δυστυχώς όμως χρησιμοποίησε προκειμένου να εξοντώσει τους αντιπάλους του. Αυτό είχε ως συνέπεια να καταστεί ιδιαίτερα μισητός σε όλους με αποτέλεσμα ν΄ αναγκασθεί και ο ίδιος ο Φίλιππος να τον συλλάβει και να τον εγκλείσει (199 π.Χ.) σε φυλακές όπου και πέθανε ή πιθανώς θανατώθηκε.

Ο Ηρακλείδης ο Ταράντιος θεωρείται ο εφευρέτης της πολιορκητικής μηχανής Σαμβύκης. Αναφορές περί του Ηρακλείδη του Μηχανικού έχουν κάνει ο Αθήναιος, ο Πολύβιος, ο Διόδωρος ο Σικελιώτης, ο Πολύαινος και ο Λίβιος Ανδρόνικος.

Κατηγορία:Αρχαίοι Έλληνες στρατηγοί
Κατηγορία:Αρχαίοι Έλληνες αρχιτέκτονες
Κατηγορία:Πρωταγωνιστές των Κρητικών Πολέμων (ελληνιστική περίοδος)
Κατηγορία:Αρχαίοι Ταραντίνοι